ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สน. 27/2550เรื่อง หลักเกณฑ์ เงื่อนไข และวิธีการในการแต่งตั้งและ การปฏิบัติหน้าที่ของผู้จัดการกองทุน อาศัยอํานาจตามความในข้อ 2(1) ข้อ 10 และข้อ 19 แห่งประกาศคณะกรรมการกํากับหลักทรัพย์และตลาดหลักทรัพย์ที่ กน. 30/2547 เรื่อง หลักเกณฑ์ เงื่อนไข และวิธีการจัดตั้งและจัดการกองทุน ลงวันที่ 10 มิถุนายน พ.ศ. 2547 และข้อ 2(2) และข้อ 18(6) แห่งประกาศคณะกรรมการกํากับหลักทรัพย์และตลาดหลักทรัพย์ที่ กน. 30/2547 เรื่อง หลักเกณฑ์ เงื่อนไข และวิธีการจัดตั้งและจัดการกองทุน ลงวันที่ 10 มิถุนายน พ.ศ. 2547 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กน. 1/2550 เรื่อง หลักเกณฑ์ เงื่อนไข และวิธีการจัดตั้งและจัดการกองทุน (ฉบับที่ 4) ลงวันที่ 24 เมษายน พ.ศ. 2550 สํานักงานออกข้อกําหนดไว้ดังต่อไปนี้ข้อ ๑ ให้ยกเลิกประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 34/2549 เรื่อง หลักเกณฑ์การให้ความเห็นชอบผู้จัดการกองทุนเพิ่มเติม ลงวันที่ 30 สิงหาคม พ.ศ. 2549ข้อ ๒ ในประกาศนี้ "กรรมการบริหาร" หมายความว่า บุคคลซึ่งคณะกรรมการบริษัทแต่งตั้งให้เป็นกรรมการบริหาร หรือมอบหมายให้มีอํานาจตัดสินใจในการดําเนินงานของบริษัทแทนคณะกรรมการบริษัท "ทะเบียนผู้มีคุณสมบัติเป็นผู้จัดการกองทุน" หมายความว่า ทะเบียนรายชื่อบุคคลที่สํานักงานได้ให้ความเห็นชอบเป็นบุคคลที่มีคุณสมบัติที่อาจได้รับการแต่งตั้งให้เป็นผู้จัดการกองทุน "บุคคลผู้มีอํานาจในการจัดการ" หมายความว่า กรรมการบริหาร รองผู้จัดการ ผู้ช่วยผู้จัดการ ผู้อํานวยการฝ่าย ผู้จัดการสาขา และให้หมายความรวมถึงผู้ดํารงตําแหน่งเทียบเท่าที่เรียกชื่ออย่างอื่น "ผู้จัดการ" หมายความว่า บุคคลที่ได้รับมอบหมายจากคณะกรรมการบริษัทให้เป็นผู้ดูแลรับผิดชอบสูงสุดในการบริหารงานของบริษัท ทั้งนี้ ไม่ว่าจะเรียกชื่อใดก็ตาม "ผู้จัดการกองทุน" หมายความว่า ผู้จัดการกองทุนรวม หรือผู้จัดการกองทุนส่วนบุคคล "ผู้อํานวยการฝ่าย" หมายความว่า บุคคลซึ่งรับผิดชอบงานในระดับส่วนงานภายในบริษัท "ผู้บริหาร" หมายความว่า กรรมการ ผู้จัดการ หรือบุคคลผู้มีอํานาจในการจัดการ "สถาบันฝึกอบรม" หมายความว่า สถาบันพัฒนาบุคลากรธุรกิจหลักทรัพย์ และสถาบันฝึกอบรมอื่นที่สํานักงานให้การยอมรับ "สํานักงาน" หมายความว่า สํานักงานคณะกรรมการกํากับหลักทรัพย์และตลาดหลักทรัพย์หมวด ๑ ขอบเขตการใช้บังคับ ข้อ ๓ ประกาศนี้ไม่ใช้บังคับกับการแต่งตั้งผู้จัดการกองทุนที่ตัดสินใจลงทุนหรือจําหน่ายไปซึ่งอสังหาริมทรัพย์หรือสิทธิการเช่าอสังหาริมทรัพย์ของกองทุนรวมดังต่อไปนี้ (1) กองทุนรวมอสังหาริมทรัพย์ (2) กองทุนรวมอสังหาริมทรัพย์เพื่อแก้ไขปัญหาในระบบสถาบันการเงิน (3) กองทุนรวมเพื่อแก้ไขปัญหาในระบบสถาบันการเงิน (4) กองทุนรวมอสังหาริมทรัพย์และสิทธิเรียกร้องหมวด ๒ การแต่งตั้งผู้จัดการกองทุน ข้อ ๔ ในการแต่งตั้งผู้จัดการกองทุน บริษัทจัดการจะต้องปฏิบัติให้เป็นไปตามหลักเกณฑ์ดังต่อไปนี้ (1) ต้องแต่งตั้งบุคคลที่มีรายชื่อในทะเบียนผู้มีคุณสมบัติเป็นผู้จัดการกองทุน ทั้งนี้ บริษัทจัดการจะแต่งตั้งบุคคลที่มีรายชื่อในทะเบียนดังกล่าวที่ได้รับความเห็นชอบตามหลักเกณฑ์เฉพาะกรณีตามข้อ 7(2) และตามหลักเกณฑ์ในข้อ 13(3) รวมกันได้ไม่เกินหนึ่งราย (2) บุคคลที่บริษัทจัดการจะแต่งตั้งต้องเป็นพนักงานประจําของบริษัทจัดการที่สามารถปฏิบัติงานเต็มเวลาให้แก่บริษัทจัดการได้ เว้นแต่บุคคลดังกล่าวดํารงตําแหน่งเป็นกรรมการของบริษัทจัดการ (3) บุคคลที่บริษัทจัดการจะแต่งตั้งต้องไม่ดํารงตําแหน่งอื่นในบริษัทจัดการ เว้นแต่ตําแหน่งอื่นนั้นมีลักษณะอย่างใดอย่างหนึ่ง ดังนี้ (ก) เป็นตําแหน่งที่ไม่ก่อให้เกิดความขัดแย้งทางผลประโยชน์กับการจัดการลงทุน หรือ (ข) เป็นตําแหน่งกรรมการ หรือตําแหน่งผู้จัดการลงทุนในสัญญาซื้อขายล่วงหน้า หรือตําแหน่งตามข้อ 7(2)(ก) (4) บุคคลที่จะแต่งตั้งต้องไม่เป็นพนักงานหรือผู้บริหารของบริษัทอื่น และต้องไม่เป็นผู้จัดการลงทุนในสัญญาซื้อขายล่วงหน้าให้แก่บุคคลอื่นในลักษณะที่คล้ายคลึงหรือแข่งขันกับการดําเนินการของบริษัทจัดการ เว้นแต่การเป็นพนักงาน ผู้บริหาร หรือผู้จัดการลงทุนนั้นไม่ก่อให้เกิดความขัดแย้งทางผลประโยชน์กับการจัดการกองทุนข้อ ๕ ให้บริษัทจัดการจัดส่งข้อมูลเกี่ยวกับผู้จัดการกองทุนดังต่อไปนี้ต่อสํานักงาน ตามแบบและวิธีการที่สํานักงานจัดไว้ในระบบงานอิเล็กทรอนิกส์ที่ปรากฏในเว็บไซต์ (web site) ของสํานักงาน (1) รายงานการแต่งตั้งผู้จัดการกองทุน โดยให้จัดส่งล่วงหน้าก่อนการแต่งตั้งไม่น้อยกว่าสิบสี่วัน (2) รายงานการสิ้นสุดการแต่งตั้งผู้จัดการกองทุน โดยให้จัดส่งภายในสิบสี่วันนับแต่วันที่สิ้นสุดการแต่งตั้ง ให้บริษัทจัดการเปิดเผยรายชื่อผู้จัดการกองทุนของแต่ละกองทุนรวมในรายงานหรือเอกสารที่จัดส่งให้แก่ผู้ถือหน่วยลงทุนของกองทุนรวมอย่างน้อยปีละหนึ่งครั้ง และแสดงรายชื่อดังกล่าวไว้ในเว็บไซต์ (web site) ของบริษัทจัดการ โดยในกรณีที่มีการเปลี่ยนแปลงข้อมูล บริษัทจัดการต้องปรับปรุงรายชื่อในเว็บไซต์ (web site) ให้เป็นปัจจุบันภายในสิบสี่วันนับแต่มีการเปลี่ยนแปลงหมวด ๓ ผู้มีรายชื่อในทะเบียนผู้มีคุณสมบัติเป็นผู้จัดการกองทุน ข้อ ๖ บุคคลใดที่มีอายุครบยี่สิบปีบริบูรณ์ หากประสงค์จะได้รับความเห็นชอบจากสํานักงานให้มีรายชื่อในทะเบียนผู้มีคุณสมบัติเป็นผู้จัดการกองทุน ให้บุคคลนั้นยื่นคําขอความเห็นชอบตามแบบและวิธีการที่สํานักงานจัดไว้ในระบบงานอิเล็กทรอนิกส์ที่ปรากฏในเว็บไซต์ (web site) ของสํานักงาน และสํานักงานจะให้ความเห็นชอบต่อเมื่อเป็นไปตามหลักเกณฑ์ดังต่อไปนี้ (1) ผู้ขอรับความเห็นชอบมีคุณสมบัติตามหลักเกณฑ์ที่กําหนดในข้อ 7 (2) ผู้ขอรับความเห็นชอบไม่มีลักษณะต้องห้ามตามหลักเกณฑ์ที่กําหนดในข้อ 8 และ (3) ผู้ขอรับความเห็นชอบชําระค่าธรรมเนียมคําขอตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ สํานักงานจะแจ้งผลการพิจารณาคําขอความเห็นชอบภายในสามสิบวันนับแต่วันยื่นคําขอและเอกสารหลักฐานครบถ้วนถูกต้อง ทั้งนี้ ในการพิจารณาคําขอ สํานักงานอาจแจ้งให้ผู้ขอรับความเห็นชอบมาชี้แจงหรือส่งเอกสารหลักฐานอื่นเพิ่มเติมภายในระยะเวลาที่สํานักงานกําหนด ในกรณีที่ปรากฏกรณีดังต่อไปนี้ สํานักงานจะถือว่าบุคคลดังกล่าวไม่ประสงค์จะขอรับความเห็นชอบเป็นผู้จัดการกองทุนอีกต่อไป (1) ผู้ขอรับความเห็นชอบไม่ชําระค่าธรรมเนียมคําขอตาม (3) ของวรรคหนึ่ง (2) ผู้ขอรับความเห็นชอบมิได้มาชี้แจงหรือส่งเอกสารเพิ่มเติมภายในระยะเวลาที่สํานักงานกําหนดตามวรรคสอง ในการให้ความเห็นชอบตามวรรคหนึ่ง สํานักงานอาจกําหนดระยะเวลาที่ผู้ได้รับความเห็นชอบให้มีรายชื่ออยู่ในทะเบียนผู้มีคุณสมบัติเป็นผู้จัดการกองทุน ต้องเข้ารับการอบรมครั้งแรกภายหลังได้รับความเห็นชอบ โดยเป็นการอบรมตามหลักสูตรทบทวนความรู้ (refresher course) เกี่ยวกับกฎหมายหลักทรัพย์และตลาดหลักทรัพย์ กฎระเบียบที่เกี่ยวข้อง รวมทั้งจรรยาบรรณและมาตรฐานในการประกอบวิชาชีพที่จัดโดยสมาคมหรือสถาบันฝึกอบรม ทั้งนี้ หากผู้ได้รับความเห็นชอบไม่เข้ารับการอบรมตามระยะเวลาที่กําหนดไว้ดังกล่าว ให้ถือว่าการให้ความเห็นชอบให้มีรายชื่ออยู่ในทะเบียนผู้มีคุณสมบัติเป็นผู้จัดการกองทุนเป็นอันสิ้นสุดลง และสํานักงานจะถอดรายชื่อบุคคลดังกล่าวออกจากทะเบียนผู้มีคุณสมบัติเป็นผู้จัดการกองทุนข้อ ๗ บุคคลใดจะได้รับความเห็นชอบให้มีรายชื่ออยู่ในทะเบียนผู้มีคุณสมบัติเป็นผู้จัดการกองทุน บุคคลนั้นจะต้องมีคุณสมบัติตามหลักเกณฑ์ทั่วไปหรือตามหลักเกณฑ์เฉพาะกรณีดังต่อไปนี้1. หลักเกณฑ์ทั่วไป(ก) ทดสอบผ่านหลักสูตรความรู้เกี่ยวกับกฎหมายหลักทรัพย์และตลาดหลักทรัพย์ กฎระเบียบที่เกี่ยวข้อง รวมทั้งจรรยาบรรณและมาตรฐานในการประกอบวิชาชีพที่จัดโดยสมาคมหรือสถาบันฝึกอบรมมาแล้วไม่เกินสองปีในวันที่ยื่นคําขอ ในกรณีที่ทดสอบผ่านหลักสูตรความรู้นั้นมาแล้วเกินกว่าสองปีในวันที่ยื่นคําขอ ต้องปรากฏว่าได้เข้ารับการอบรมความรู้ดังกล่าวที่จัดโดยสมาคมหรือสถาบันฝึกอบรมในกรณีใดกรณีหนึ่งดังนี้ 1. เข้ารับการอบรมตามหลักสูตรทบทวนความรู้ (refresher course) เกี่ยวกับกฎหมายหลักทรัพย์และตลาดหลักทรัพย์ กฎระเบียบที่เกี่ยวข้อง รวมทั้งจรรยาบรรณและมาตรฐาน ในการประกอบวิชาชีพ โดยการเข้ารับการอบรมนั้นต้องไม่เกินสองปีในวันที่ยื่นคําขอ ทั้งนี้ การอบรมดังกล่าวต้องเป็นการอบรมอย่างต่อเนื่องจากการอบรมครั้งก่อน ๆ ที่เป็นการเข้ารับการอบรมอย่างน้อยหนึ่งครั้งในทุกรอบสองปีปฏิทินนับแต่ปีปฏิทินที่ทดสอบผ่านหลักสูตรข้างต้น หรือ 2. เข้ารับการอบรมตามหลักสูตรเตรียมความรู้ (full course) เกี่ยวกับกฎหมายหลักทรัพย์และตลาดหลักทรัพย์ กฎระเบียบที่เกี่ยวข้อง รวมทั้งจรรยาบรรณและมาตรฐานในการประกอบวิชาชีพ โดยการเข้ารับการอบรมนั้นต้องไม่เกินสองปีในวันที่ยื่นคําขอ (ข) มีคุณสมบัติและประสบการณ์ในการทํางานอย่างใดอย่างหนึ่งดังต่อไปนี้ 1. ทดสอบผ่านหลักสูตร Chartered Financial Analyst (CFA) หรือ Certified Investment and Securities Analyst (CISA) ระดับหนึ่ง หรือหลักสูตรอื่นใดที่เทียบเท่าตามที่สํานักงานให้ความเห็นชอบ และมีประสบการณ์การทํางานด้านการลงทุนในหลักทรัพย์ การบริหารความเสี่ยงการลงทุนในหลักทรัพย์ หรือการวิเคราะห์หลักทรัพย์ เป็นระยะเวลารวมกันไม่น้อยกว่าสามปีในช่วงระยะเวลาห้าปีก่อนวันยื่นคําขอ 2. ได้รับวุฒิบัตร (ระดับสาม) ตามหลักสูตร Chartered Financial Analyst (CFA) หรือ Certified Investment and Securities Analyst (CISA) หรือหลักสูตรอื่นใดที่เทียบเท่าตามที่สํานักงานให้ความเห็นชอบ หรือ 3. ได้รับอนุญาตจากองค์กรกํากับดูแลตลาดทุนของประเทศที่สํานักงานยอมรับ ให้ทําหน้าที่ในทํานองเดียวกันกับการเป็นผู้จัดการกองทุน (2) หลักเกณฑ์เฉพาะกรณี (ก) เป็นผู้จัดการของบริษัทจัดการ หรือเป็นผู้ดํารงตําแหน่งระดับรองลงมาจากผู้จัดการจนถึงระดับผู้อํานวยการฝ่าย ซึ่งตําแหน่งระดับดังกล่าวดูแลรับผิดชอบสายงานที่เกี่ยวกับการจัดการลงทุนของบริษัทจัดการ (ข) เป็นไปตามหลักเกณฑ์ที่กําหนดไว้ใน (1)(ก) หรือในกรณีที่ไม่เคยทดสอบผ่านหลักสูตรความรู้ตาม (1)(ก) ต้องปรากฏว่าได้เข้ารับการอบรมตามหลักสูตรเตรียมความรู้ (full course) เกี่ยวกับกฎหมายหลักทรัพย์และตลาดหลักทรัพย์ กฎระเบียบที่เกี่ยวข้อง รวมทั้งจรรยาบรรณและมาตรฐานในการประกอบวิชาชีพที่จัดโดยสมาคมหรือสถาบันฝึกอบรม โดยการเข้ารับการอบรมนั้นต้องไม่เกินสองปีในวันที่ยื่นคําขอข้อ ๘ บุคคลที่ยื่นคําขอรับความเห็นชอบตามข้อ 6 ต้องไม่มีลักษณะต้องห้ามตามที่กําหนดไว้ในประกาศคณะกรรมการกํากับหลักทรัพย์และตลาดหลักทรัพย์ว่าด้วยลักษณะต้องห้ามของบุคลากรในธุรกิจหลักทรัพย์ข้อ ๙ ในการรักษาสถานภาพการมีรายชื่อในทะเบียนผู้มีคุณสมบัติเป็นผู้จัดการกองทุน บุคคลที่มีรายชื่อในทะเบียนดังกล่าวต้องปฏิบัติดังต่อไปนี้(1) เข้ารับการอบรมตามหลักสูตรทบทวนความรู้ (refresher course) เกี่ยวกับกฎหมายหลักทรัพย์และตลาดหลักทรัพย์ กฎระเบียบที่เกี่ยวข้อง รวมทั้งจรรยาบรรณและมาตรฐานในการประกอบวิชาชีพที่จัดโดยสมาคมหรือสถาบันฝึกอบรม อย่างน้อยหนึ่งครั้งในทุกรอบสองปีปฏิทิน นับแต่ปีปฏิทินที่ได้รับความเห็นชอบจากสํานักงาน(2) ยื่นคําขอรักษาสถานภาพโดยแสดงหลักฐานหรืออ้างอิงการเข้ารับการอบรมตาม (1) ต่อสํานักงานตามแบบและวิธีการที่สํานักงานจัดไว้ในระบบงานอิเล็กทรอนิกส์ที่ปรากฏในเว็บไซต์ (web site) ของสํานักงาน (3) ชําระค่าธรรมเนียมคําขอรักษาสถานภาพตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ ในกรณีที่บุคคลที่ได้รับความเห็นชอบไม่ดําเนินการตาม (1) (2) และ (3) ให้แล้วเสร็จภายในทุกรอบสองปีปฏิทินนับแต่ปีปฏิทินที่ได้รับความเห็นชอบจากสํานักงาน ให้ถือว่าการให้ความเห็นชอบสิ้นสุดลง และสํานักงานจะถอดรายชื่อบุคคลดังกล่าวออกจากทะเบียนผู้มีคุณสมบัติเป็นผู้จัดการกองทุนข้อ ๑๐ ในกรณีที่บุคคลที่มีรายชื่อในทะเบียนผู้มีคุณสมบัติเป็นผู้จัดการกองทุนได้รับการแต่งตั้งจากบริษัทจัดการให้เป็นผู้จัดการกองทุน บุคคลดังกล่าวจะต้องปฏิบัติหน้าที่ในฐานะผู้จัดการกองทุนให้เป็นไปตามหลักเกณฑ์ดังต่อไปนี้ (1) ปฏิบัติตามกฎหมายและประกาศเกี่ยวกับการจัดการกองทุนที่ใช้บังคับกับบริษัทจัดการโดยอนุโลม ทั้งนี้ เฉพาะในส่วนที่เกี่ยวกับการจัดการลงทุน2. ปฏิบัติหน้าที่โดยยึดมั่นในจรรยาบรรณและมาตรฐานในการประกอบวิชาชีพที่สมาคมกําหนดโดยได้รับความเห็นชอบจากสํานักงาน โดยอนุโลม ทั้งนี้ เฉพาะในส่วนที่เกี่ยวกับการจัดการลงทุนข้อ ๑๑ ในกรณีที่บุคคลที่มีรายชื่อในทะเบียนผู้มีคุณสมบัติเป็นผู้จัดการกองทุนมีลักษณะต้องห้ามตามประกาศคณะกรรมการกํากับหลักทรัพย์และตลาดหลักทรัพย์ว่าด้วยลักษณะต้องห้ามของบุคลากรในธุรกิจหลักทรัพย์ หรือฝ่าฝืนหรือไม่ปฏิบัติตามข้อ 10 สํานักงานจะดําเนินการต่อบุคคลดังกล่าวตามหลักเกณฑ์และวิธีการที่กําหนดไว้ในประกาศคณะกรรมการกํากับหลักทรัพย์และตลาดหลักทรัพย์ว่าด้วยลักษณะต้องห้ามของบุคลากรในธุรกิจหลักทรัพย์หมวด ๔ บทเฉพาะกาล ข้อ ๑๒ ผู้ที่ได้รับความเห็นชอบให้เป็นผู้จัดการกองทุนอยู่แล้วก่อนวันที่ประกาศนี้ใช้บังคับ ให้บุคคลดังกล่าวยังคงปฏิบัติหน้าที่เป็นผู้จัดการกองทุนต่อไปได้ แต่ต้องอยู่ภายใต้บังคับเงื่อนไขดังต่อไปนี้(1) ปฏิบัติหน้าที่ให้เป็นไปตามหลักเกณฑ์ในข้อ 10(2) ไม่มีลักษณะต้องห้ามตามประกาศคณะกรรมการกํากับหลักทรัพย์และตลาดหลักทรัพย์ว่าด้วยลักษณะต้องห้ามของบุคลากรในธุรกิจหลักทรัพย์(3) เข้ารับการอบรมตามข้อ 9(1) โดยอนุโลม และยื่นคําขอความเห็นชอบเป็นบุคคลที่มีรายชื่อในทะเบียนผู้มีคุณสมบัติเป็นผู้จัดการกองทุนตามแบบและวิธีการที่กําหนดไว้ในข้อ 6 โดยให้ยื่นหลักฐานหรือเอกสารอ้างอิงการเข้ารับการอบรมดังกล่าวมาพร้อมกับการยื่นคําขอความเห็นชอบนั้นด้วย ทั้งนี้ การยื่นคําขอความเห็นชอบเป็นบุคคลที่มีรายชื่อในทะเบียนผู้มีคุณสมบัติเป็นผู้จัดการกองทุน ให้ยื่นล่วงหน้าอย่างน้อยสามสิบวันก่อนครบรอบสองปีปฏิทินที่ต้องเข้ารับการอบรมตามข้อ 9(1) (4) ชําระค่าธรรมเนียมการยื่นคําขอตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ หากผู้ที่ได้รับความเห็นชอบให้เป็นผู้จัดการกองทุนอยู่แล้วก่อนวันที่ประกาศนี้มีผลใช้บังคับ มิได้เป็นไปตามเงื่อนไขตามที่กําหนดในวรรคหนึ่ง ให้การให้ความเห็นชอบเป็นผู้จัดการกองทุนเป็นอันสิ้นสุดลง เว้นแต่ในกรณีที่มิได้เป็นไปตามเงื่อนไขตาม (1) และ (2) สํานักงานจะดําเนินการตามหลักเกณฑ์และวิธีการที่กําหนดไว้ในประกาศคณะกรรมการกํากับหลักทรัพย์และตลาดหลักทรัพย์ว่าด้วยลักษณะต้องห้ามของบุคลากรในธุรกิจหลักทรัพย์ข้อ ๑๓ บุคคลที่ได้รับความเห็นชอบให้เป็นบุคคลที่มีรายชื่อในทะเบียนผู้มีคุณสมบัติเป็นผู้จัดการกองทุนตามที่ได้ยื่นคําขอไว้ตามข้อ 12(3) จะต้องดําเนินการให้ตนเป็นผู้มีคุณสมบัติข้อใดข้อหนึ่งดังต่อไปนี้ ภายในวันที่ 31 ธันวาคม พ.ศ. 2553(1) ได้รับวุฒิบัตร (ระดับสาม) ตามหลักสูตร Chartered Financial Analyst (CFA) หรือ Certified Investment and Securities Analyst (CISA) (2) มีประสบการณ์การทํางานด้านการลงทุนในหลักทรัพย์ การบริหารความเสี่ยงเกี่ยวกับการลงทุนในหลักทรัพย์ หรือการวิเคราะห์หลักทรัพย์ เป็นระยะเวลารวมกันไม่น้อยกว่าสามปีในช่วงระยะเวลาห้าปีก่อนวันยื่นเอกสารหรือหลักฐานแสดงการมีประสบการณ์ดังกล่าว(3) เป็นผู้จัดการของบริษัทจัดการ หรือเป็นผู้ดํารงตําแหน่งระดับรองลงมาจากผู้จัดการจนถึงระดับผู้อํานวยการฝ่าย ซึ่งตําแหน่งระดับดังกล่าวดูแลรับผิดชอบสายงานที่เกี่ยวกับการจัดการลงทุนของบริษัทจัดการ หากบุคคลดังกล่าวไม่ดําเนินการและไม่ยื่นเอกสารหลักฐานการมีคุณสมบัติตามวรรคหนึ่งภายในวันที่ 31 ธันวาคม 2553 ให้ถือว่าการให้ความเห็นชอบเป็นอันสิ้นสุดลง และสํานักงานจะถอดรายชื่อบุคคลดังกล่าวออกจากทะเบียนผู้มีคุณสมบัติเป็นผู้จัดการกองทุนข้อ ๑๔ ในกรณีที่ระบบงานอิเล็กทรอนิกส์ที่ปรากฏในเว็บไซต์ (web site) ของสํานักงานยังไม่แล้วเสร็จ ให้การดําเนินการตามข้อ 5 ข้อ 6 ข้อ 9(2) ข้อ 12(3) และข้อ 12(4) กระทําโดยการยื่นในรูปเอกสารต่อสํานักงานข้อ ๑๕ ประกาศนี้ให้ใช้บังคับตั้งแต่วันที่ 1 มกราคม พ.ศ. 2551 เป็นต้นไปผู้มีอํานาจลงนาม - ประกาศ ณ วันที่ 17 ตุลาคม พ.ศ. 2550 (นายธีระชัย ภูวนาถนรานุบาล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์หมายเหตุ - ในการจัดการลงทุนของกองทุนรวมและกองทุนส่วนบุคคลจะต้องดําเนินการโดยผู้จัดการกองทุนที่มีคุณสมบัติและลักษณะที่เหมาะสม อันได้แก่ มีความรู้ ความสามารถ ซื่อสัตย์สุจริต และไม่มีประวัติในทางที่เสื่อมเสีย โดยบุคคลดังกล่าวต้องทําการลงทุนเพื่อกองทุนรวมและกองทุนส่วนบุคคลด้วยความตระหนักในหน้าที่และความรับผิดชอบในการจัดการลงทุนเพื่อบุคคลอื่น และเพื่อให้เป็นไปตามหลักการดังกล่าว จึงจําเป็นต้องออกประกาศนี้